पटवारियों की हड़ताल से काम प्रभावित
छत्तीसगढ़ पटवारी संघ के तत्वावधान में जिले के पटवारियों ने अनिश्चितकालीन हड़ताल शुरू कर दिए हैं। वेतनमान में संशोधन एवं समुचित समयमान वेतनमान उपलब्ध कराने तथा पटवारी के पदीय कर्तव्यों के निर्वहन में हुई त्रुटियों पर समक्ष अधिकारी के पूर्वानुमति व जांच के बिना एफआईआर दर्ज नहीं किए जाने जैसी दो सूत्रीय मांगों को लेकर अनिश्चितकालीन हड़ताल पर चले गए हैं।
ज्ञात हो कि पटवारी संघ ने अपनी मांगों पर ध्यान आकृष्ट कराने दो चरणों में आंदोलन का मार्ग चुना है। पटवारी संघ ने विगत 14 दिसम्बर को राजधानी रायपुर के बूढ़ातालाब स्थित धरना प्रदर्शन परिसर में एक दिवसीय धरना प्रदर्शन तथा रैली की थी। इसके बाद सरकार ने उनकी मांगों पर ध्यान नहीं दिया, जिससे क्षुब्ध होकर 21 दिसम्बर से अनिश्चितकालीन हड़ताल पर चले गए हैं। पटवारियों के हड़ताल में चले जाने से क्षेत्र के सीमांकन, बंटाकन, आय जाति प्रमाण पत्र सहित अन्य कार्यों के लिए ग्रामीणों का भटकना शुरू हो गया है। तहसील परिसर में बैठे इस अनिश्चितकालीन हड़ताल में पटवारियों में तहसील पटवारी संघ के अध्यक्ष ऐश्वर्य मिश्रा, राजीव श्रीवास्तव, हेमंत वर्मा, अवध ठाकुर, असमतलाल खोब्रागढ़े, संतोष साहू, लक्ष्मण बंजारे, नीरज द्विवेदी, किशोर वाकड़े, पुष्पा डामले, डोमन शर्मा, यशवंत साहू, भूपेन्द्र काण्डे, धर्मेन्द्र काण्डे, चेतानंद मंडावी, विरेन्द्र तिवारी, रेखाराम चंद्रवंशी, डिगेश्वर साहू, प्रभुलाल साहू आदि उपस्थित थे।
पटवारियों के इस बेमुद्दत हड़ताल से सूखे की चपेट में आए किसानों को राज्य शासन द्वारा घोषित क्षतिपूर्ति राशि मिलने में देरी हो सकती है। जानकारी के अनुसार अनुभाग के छुरिया क्षेत्र में वितरण का कार्य प्रारंभ हो चुका है परंतु डोंगरगांव में वितरण प्रक्रियाधीन है। इस संदर्भ में संघ के तहसील अध्यक्ष श्री मिश्रा ने बताया कि, शासन के निर्देशानुसार प्रभावितों कृषकों की सूची तय समय सीमा में दी जा चुकी है।
डोंगरगांव। ब्लाक के पटवारी अपनी मांग के समर्थन में धरने पर बैठे हैं।
hin_Deva hin_Deva hin_Deva hin_Deva hin_Deva